राहुल गांधी ने जम्मू कश्मीर मामले में सत्यपाल मलिक को ट्वीट से फिर दिया जवाब, लिखा- प्रिय 'मालिक जी', मैं कब आ सकता हूं?  
राहुल गांधी ने सत्यपाल मलिक को फिर से दिया जवाब
जम्मू कश्मीर को लेकर फिर किया ट्वीट
उन्होंने पूछा- 'मैं जम्मू कश्मीर कब आ सकता हूं'
Dear Maalik ji,
I saw your feeble reply to my tweet.
I accept your invitation to visit Jammu & Kashmir and meet the people, with no conditions attached.
When can I come?

राहुल गांधी (Rahul Gandhi) ने इससे पहले भी एक ट्वीट किया था, जिसमें उन्होंने लिखा था:  "प्रिय राज्यपाल (जम्मू एवं कश्मीर) मलिक, मैं तथा विपक्षी नेताओं का शिष्टमंडल जम्मू एवं कश्मीर तथा लद्दाख के दौरे के लिए आपके उदार निमंत्रण को स्वीकार करते हैं... हमें विमान की आवश्यकता नहीं होगी, लेकिन कृपया सुनिश्चित करें कि हमें घूमने तथा लोगों, मुख्यधारा के नेताओं और वहां तैनात फौजियों से मिलने की आजादी मिले..." राहुल गांधी का यह ट्वीट जम्मू कश्मीर के राज्यपाल सत्यपाल मलिक के उस निमंत्रण के बाद आया था, जिसमें उन्होंने राहुल गांधी को घाटी का दौरा करने और जमीनी हकीकत जानने के लिए एक विमान भेजने के लिए कहा था.

Dear Governor Malik,
A delegation of opposition leaders & I will take you up on your gracious invitation to visit J&K and Ladakh.
We won't need an aircraft but please ensure us the freedom to travel & meet the people, mainstream leaders and our soldiers stationed over there. https://t.co/9VjQUmgu8u

गौरतलब है कि बीते दिनों जम्मू कश्मीर के राज्यपाल सत्यपाल मलिक ने राज्य का दौरा करने के लिए पूर्व शर्तें लगाने को लेकर मंगलवार को कांग्रेस नेता राहुल गांधी की आलोचना की और आरोप लगाया कि गांधी विपक्षी नेताओं का प्रतिनिधिमंडल लाने की बात कर अशांति पैदा करने की कोशिश कर रहे हैं.  कश्मीर में हिंसा की खबरों संबंधी गांधी के बयान पर मलिक ने सोमवार को कहा था कि वह राहुल गांधी को घाटी का दौरा करने और जमीनी हकीकत जानने के लिए एक विमान भेजेंगे. राज्यपाल ने एक बयान में कहा कि गांधी ने यात्रा के लिए कई शर्तें रखी थीं जिनमें हिरासत में बंद मुख्यधारा के नेताओं से मुलाकात भी शामिल है. कांग्रेस ने राज्य का दौरा करने के प्रस्ताव पर 'यू-टर्न लेने' के लिए राज्यपाल पर पलटवार किया और कहा कि उन्हें अपनी बात पर डटे रहना चाहिए.    
कांग्रेस ने अपने आधिकारिक ट्विटर हैंडल से कहा था, "राज्यपाल यू-टर्न ले रहे हैं. उन्होंने प्रस्ताव दिया था कि हर कोई स्वयं घाटी में आकर स्थिति का आकलन कर सकता है." कांग्रेस ने कहा था, "उन्हें अपने शब्दों पर डटे रहना चाहिए और बहुदलीय प्रतिनिधिमंडल को बिना रुकावट के जम्मू-कश्मीर के दौरे की अनुमति देनी चाहिए." मलिक ने कहा था कि उन्होंने कांग्रेस नेता को कभी इतनी पूर्व शर्तों के साथ आमंत्रित नहीं किया था.